

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2019.gada 20.jūnijā Nr.226

 (protokols Nr.7, 18.p.)

**Par zemes nomas līguma slēgšanu.**

Priekuļu novada dome izskata (Vārds Uzvārds) (turpmāk-Iesniedzēja), personas kods (personas kods), 2019.gada 17.maija iesniegumu (reģ.17.05.2019. Priekuļu novada pašvaldībā Nr.3-9/2019-3008) par zemes gabala “Vecroči”, Liepas pagastā, zemes vienības ar kadastra apzīmējumu 4260 002 0040 daļas, zemes zem ēkām, 0,5 ha platībā, iznomāšanu.

Izvērtējot domes rīcībā esošo informāciju, konstatēts, ka:

1. Zemes vienība ar kadastra apzīmējumu 4260 002 0040, “Vecroči”, Liepas pagastā, Priekuļu novadā, zemes vienības kopplatība 2,76 ha, ir pašvaldības īpašums, reģistrēts Liepas pagasta zemesgrāmatas nodalījumā Nr.100000577716, 08.05.2018.
2. Ministru kabineta 2018.gada 19.jūnija noteikumu Nr.350 „Publiskas personas zemes nomas un apbūves tiesības noteikumi” 7.punkts nosaka *“apbūvētu zemesgabalu iznomā tikai uz tā esošās būves īpašniekam, tiesiskajam valdītājam vai lietotājam (turpmāk arī – nomnieks), ja citos normatīvajos aktos nav noteikts citādi,”,* 8.punkts nosaka *”par apbūvēta zemesgabala nomu var slēgt nomas līgumu. Nomas līgumu slēdz, ja iznomātājs ir pieņēmis lēmumu slēgt nomas līgumu vai to ir ierosinājis attiecīgās būves īpašnieks, tiesiskais valdītājs vai lietotājs, vai tā noslēgšanu nosaka citi normatīvie akti.”*
3. Iesniedzēja ir ēku, būvju īpašniece, kurai ir tiesības uz minētā zemes gabala iznomāšanu.

Ņemot vērā iepriekš minēto, pamatojoties uz likuma ”Par pašvaldībām” 14.panta otrās daļas 3.punktu un likuma „Valsts un pašvaldību īpašuma privatizācijas un privatizācijas sertifikātu izmantošanas pabeigšanas likums” 25.panta ceturto daļu, Ministru kabineta 2018.gada 19.jūnija noteikumu Nr.350 „Publiskas personas zemes nomas un apbūves tiesības noteikumi” 7.punktu, 8.punktu un 17.punktu, Priekuļu novada domes Tautsaimniecības komitejas 2019.gada 17.jūnija atzinumu par lēmumprojektu (protokols Nr.7) atklāti balsojot, PAR –13 (Elīna Stapulone, Aivars Tīdemanis, Normunds Kažoks, Arnis Melbārdis, Sarmīte Orehova, Jānis Ročāns, Māris Baltiņš, Dace Kalniņa, Baiba Karlsberga, Aivars Kalnietis, Jānis Mičulis, Juris Sukaruks, Ināra Roce), PRET –nav, ATTURAS –nav, Priekuļu novada dome **nolemj:**

1. Iznomāt Vārds Uzvārds, personas kods (personas kods), zemes īpašuma “Vecroči”, Liepas pagastā, Priekuļu novadā, zemes vienības kadastra apzīmējums 4260 002 0040, daļu zemes 0,62 ha platībā ēku, būvju uzturēšanai.
2. Noteikt nomas līguma termiņu no 2019.gada 1.jūlija līdz 2024.gada 30.jūnijam.
3. Nomas maksu noteikt 1,5 % no zemes kadastrālās vērtības gadā, bet ne mazāku par 28,00 *euro* gadā.
4. Uzdot nekustamā īpašuma speciālistei L.S.Berovskai sagatavot zemes nomas līgumu.
5. Atbildīgā par lēmuma izpildi Attīstības nodaļas vadītāja Vineta Lapsele.
6. Uzdot Priekuļu novada pašvaldības lietvedei - sekretārei A. Nikolajevai lēmuma norakstu pēc tā parakstīšanas piecu darba dienu laikā nosūtīt Vārds Uzvārds uz adresi (adrese).

Lēmumu var pārsūdzēt viena mēneša laikā no tā spēkā stāšanās dienas Administratīvās rajona tiesas Valmieras tiesu namā Voldemāra Baloža ielā 13A, Valmiera, LV – 4201. Saskaņā ar Administratīvā procesa likuma 70. panta pirmo un otro daļu, lēmums stājas spēkā ar brīdi, kad tas paziņots adresātam, bet, sūtot pa pastu – septītajā dienā pēc tā nodošanas pastā.

Domes priekšsēdētāja (paraksts) Elīna Stapulone